Lav et referat af nedenstående tekst:

Tekst:
En 90-årig kvinde fra Brønderslev fik onsdag eftermiddag ubehageligt besøg af tre personer, som tvang sig adgang til kvindens lejlighed. Det skete under påskud af, at der skulle være bakterier i vandet. Det er en udenlandsk udseende kvinde, der ringer på og fortæller den ældre beboer, at hendes vand er fyldt med bakterier - samtidig skubber hun den ældre kvinde ind på badeværelset. Her bliver den 90-årig kvinde sat ned på toilettet, mens den ubudne gæst åbnede for vandhanen og på gebrokken dansk forklarede, at vandet ikke var godt. Det varer omkring fem minutter, mener den ældre kvinde, da det så pludselig banker på døren igen, og ind kommer en hjælper fra kommunen, som den 90-årige har en aftale med. Den kommunalt ansatte ser to mænd stå i den ældre kvindes stue. De tre ubudne gæster får tilsyneladende meget travlt med at komme ud. - De forklarer, at de er på jagt efter en bolig, og de troede, at kvindens hjem var et boligkontor, fortæller vagtchef hos Nordjyllands Politi, Henrik Beck og fortsætter: - Det er ualmindeligt frækt. Vi har set det tidligere, at tricktyve fupper sig ind hos ældre. Og de er fuldstændig skrubbelløse. Politiet advarer nu igen ældre mod at åbne døren for folk, de ikke kender.

Referat:
Nordjyllands Politi advarer igen ældre mennesker mod at åbne døren for folk, de ikke kender.